proxectonos/corpus_dominio_legal_administrativo_tmp huggingface dataset:
RESOLUCIÓN do 4 febreiro de 2002, da Dirección Xeral de Calidade e Avaliación Ambiental, pola que se determina a documentación precisa para obte-la certificación de validación de investimentos destinados á protección do ambiente, para os efectos de aplica-la deducción regulada no Real decreto 283/2001, do 16 de marzo, que modifica determinados artigos do Regulamento do imposto de sociedades, en materia de deducción por investimentos destinados á protección do ambiente.
CONSELLERÍA DE MEDIO AMBIENTE — I. DISPOSICIÓNS XERAIS — 18/02/2002

O devandito R.D. 283/2001 dispón, no seu artigo 45, que para practica-la deducción será preciso que a Administración competente certifique en cada caso a validación do investimento con tal destino, e establece o contido da devandita certificación, na que deberá consta-la idoneidade dos investimentos en relación coa función protectora do medio ambiente, polo que cómpre determina-la documentación que haberá que presentar para obter esta deducción. Por todo iso, en virtude do preceptuado no artigo 4 do Decreto 482/1997, do 26 de decembro,
RESOLVO:
A documentación precisa para obte-la certificación de validación do investimento destinado á protección
do ambiente, para os efectos de aplica-la deducción correspondente, regulada no R.D. 283/2001, do 16 de marzo, será a que segue:
Primeiro.-Indicación do plan, programa, convenio ou acordo aprobado ou celebrado por esta Administración en execución do que se fixo o investimento.
Segundo.-Co fin de determina-la idoneidade dos investimentos realizados coa función protectora do ambiente, conforme os niveis de protección prevista nos plans antes mencionados, será necesario presentar unha memoria que recolla os seguintes extremos:
1. Relación das instalacións que teñan por obxecto a protección do ambiente nos termos detallados no artigo 40, parágrafos a, b, e c do devandito R.D. 283/2001.
2. Plan xeral de actuación que recolla a fase de enxeñería e a fase de construcción, nos casos en que os investimentos realizados correspondan ó desenvolvemento dun proxecto constructivo.
3. Estudio económico-financeiro do investimento, co seu desenvolvemento temporal, separando o investimento propio e a subvención a este.
4. No caso de actividades en funcionamento, preceptivas licencias e permisos administrativos necesarios para o seu legal desenvolvemento. Verificarase o cumprimento de toda a lexislación vixente de carácter ambiental realizando, cando proceda, un plan de control con ensaios por laboratorio homologado.
Terceiro.-Plan de explotación das instalacións, incluíndo definición dos tratamentos, nos casos que proceda.
Cuarto.-Se se trata de investimentos realizados antes da posta en funcionamento das instalacións, deberase realizar unha auditoría ambiental externa na que se recollan os valores dos parámetros que serven para caracteriza-lo grao previo de contaminación que hai que eliminar.
Santiago de Compostela, 4 de febreiro de 2002.
José Luis Díez Yáñez
Director xeral de Calidade e Avaliación Ambiental
CORRECCIÓN de erros.-Decreto 426/2001, do 15 de novembro, polo que se regulan os organismos de control en materia de seguridade industrial e control regulamentario e se crea a Comisión de Coordinación de Seguridade Industrial de Galicia.
CONSELLERÍA DE INDUSTRIA E COMERCIO — I. DISPOSICIÓNS XERAIS — 18/02/2002

Advertidos erros no decreto referido anteriormente, publicado no DOG nº 13, do 18 de xaneiro, procede efectua-la seguinte corrección:
Na páxina 647, no parágrafo 1. do artigo 8º onde di: «... segui-los trámites indicados nos artigos 6º e 7º.», debe dicir: «... segui-los trámites indicados nos artigos 5º, 6º e 7º».
Na páxina 649, no parágrafo 2. do artigo 20º, onde di: «... compromisos económicos puideran derivarse de tal decisión.», debe dicir: «... compromisos económicos que puideran derivarse de tal decisión».
Na páxina 651, na letra h) do ANEXO II, onde di: «... dunha contía de 200 millóns,...», debe dicir: «... dunha contía de 1.202.024,21 euros (200 millóns de pesetas),...».
RESOLUCIÓN do 6 de febreiro de 2002 pola que se fan públicas as bases que rexerán na convocatoria de convenios de distribución de espectáculos de danza con compañías galegas profesionais.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 28/02/2002

Obxecto: realización entre o Igaem e as compañías ou empresas galegas profesionais de danza, que acre
diten documentalmente a súa profesionalidade, de convenios de distribución de espectáculos de danza.
Orzamento: setenta e dous mil cento vintedous euros (72.122 euros) con cargo á aplicación orzamentaria 10.50.354A.640.1 do vixente orzamento de gastos do Igaem.
Prazo de execución: ata o 15 de decembro de 2002 e ata o 18 de decembro de 2002 para ter debidamente xustificados os convenios.
As bases da convocatoria, así como o modelo de proposición, poderán ser retirados ou solicitado o seu envío por correo, na sede administrativa do Igaem (Pavillón de Galicia, San Lázaro, s/n, Santiago de Compostela) no departamento de actividades externas.
A presentación dos proxectos efectuarase no rexistro xeral do Igaem acompañando a documentación indicada nas bases da presente convocatoria, nun prazo de 15 días naturais a partir do día seguinte ó da publicación deste anuncio no DOG, ou por calquera dos medios previstos no artigo 38.4º da Lei de réxime xurídico das administracións públicas e do procedemento administrativo común.
Dentro dos dez días seguintes ó remate do prazo, a comisión de valoración designada ó efecto examinará as propostas e valorará tanto os requisitos de profesionalidade como a traxectoria artística e o proxecto presentado, remitindo informe ó consello rector do Igaem para trala súa ratificación traslada-la súa execución á xerencia do Igaem quen formulará a correspondente proposta de convenios.
Santiago de Compostela, 6 de febreiro de 2002.
Aníbal Otero Fernández
Xerente do Instituto Galego das Artes
Escénicas e Musicais
RESOLUCIÓN do 13 de febreiro de 2002 pola que se acorda o cesamento de Juan José Gallego Fouz como secretario xeral do Consello Consultivo de Galicia.
CONSELLO CONSULTIVO DE GALICIA — II. AUTORIDADES E PERSOAL — 22/02/2002

De conformidade co disposto no artigo 32.5º do Regulamento de organización e funcionamento do Consello Consultivo de Galicia, aprobado polo Decreto 287/1996, do 12 de xullo, e publicado no DOG do día 12 do ano no que estamos, o cesamento, por expiración do mandato, dos membros deste Consello Consultivo que o elixiron,
ACORDO:
O cesamento de Juan José Gallego Fouz como secretario xeral do Consello Consultivo de Galicia, permanecendo nas funcións do devandito cargo ata que se efectúe un novo nomeamento para este.
Santiago de Compostela, 13 de febreiro de 2002.
José Antonio García Caridad
Presidente do Consello Consultivo
de Galicia en funcións
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 18 de febreiro de 2002 pola que se designa o presidente do Consello Regulador da Denominación de Orixe Ribeiro.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 22/02/2002

De conformidade co establecido no artigo 42.4º do Regulamento da denominación de orixe Ribeiro e do seu consello regulador, unha vez asumidas as funcións na materia en virtude do artigo 30.I.3 e 4 do Estatuto de autonomía para Galicia e por proposta dos membros do consello regulador, conforme as atribucións que me veñen conferidas pola Lei 1/1983, do 22 de febreiro, reguladora da Xunta e
do seu presidente, modificada pola Lei 11/1998, do 20 de outubro,
DISPOÑO:
Artigo único.
Desígnase presidente do Consello Regulador da Denominación de Orixe Ribeiro a José Antonio Bouza Escudero.
Santiago de Compostela, 18 de febreiro de 2002.
Juan Miguel Diz Guedes
Conselleiro de Política Agroalimentaria
e Desenvolvemento Rural
RESOLUCIÓN do 18 de febreiro de 2002 pola que se fan públicos algúns dos acordos da comisión encargada da selección dos participantes nos cursos XXXIII e XXXIV para a obtención do diploma de directivo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 20/02/2002

Á vista do acordado na reunión do día 18 de febreiro de 2002 pola comisión encargada da selección dos participantes nos cursos XXXIII e XXXIV para a obtención do diploma de directivo, convocados por Resolución do 16 de novembro de 2001 (DOG número 227, do 23 de novembro),
RESOLVO:
1º Anuncia-la publicación da relación provisional de excluídos da participación nos cursos XXXIII e XXXIV para a obtención do diploma de directivo.
2º Anuncia-la publicación da relación de admitidos para participar no proceso selectivo dos XXXIII e XXXIV cursos para a obtención do diploma de directivo, coas puntuacións correspondentes conforme o baremo aplicable.
3º As devanditas relacións estarán expostas no taboleiro de anuncios da EGAP. Tamén serán remitidas ó Centro de Información Administrativa e Atención ó Cidadán e ás delegacións provinciais da Consellería da Presidencia e Administración Pública.
4º Fixar un prazo de dez días para que os interesados poidan aduci-las alegacións que consideren oportunas.
5º Anunciar que a lista definitiva de participantes se publicará só no taboleiro de anuncios da EGAP.
Santiago de Compostela, 18 de febreiro de 2002.
Domingo Bello Janeiro
Director da Escola Galega de Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 8 de febreiro de 2002 pola que se convocan unhas xornadas sobre aplicación do ADN e das novas técnicas científicas á investigación policial.
ACADEMIA GALEGA DE SEGURIDADE — III. OUTRAS DISPOSICIÓNS — 20/02/2002

Dentro dos programas de actividades que a Academia Galega de Seguridade ten previsto realizar no ano 2002, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre aplicación do ADN e das novas técnicas científicas á investigación policial, que deberán desenvolverse conforme as seguintes bases:
Obxectivos.
-Coñece-las modernas técnicas científicas que facilitan a investigación policial, singularmente no eido da analítica biolóxica.
-Ve-la importancia que as técnicas da secuenciación do ADN tiveron e están a ter na identificación persoal e na operativa policial, xudicial e forense.
Destinatarios.
Membros das forzas e corpos de seguridade e colectivos interesados na temática das xornadas.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 6 de marzo de 2002, ás 14 horas.
3. As instancias deberán enviarse á sede da Academia Galega de Seguridade, avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas celebraranse durante os días 11 e 12 de marzo de 2002, o seguinte horario:
-Día 11: xornada de mañá (das 9 ás 14 horas) e tarde (das 16.30 ás 20 horas).
-Día 12: xornada de mañá (das 10 ás 14.30 horas).
Relación de admitidos.
A relación de admitidos publicarase o día 7 de marzo de 2002 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Salón de actos nº 1 da Consellería da Presidencia, Relacións Institucionais e Administración Pública, sito no edificio administrativo San Caetano, en Santiago de Compostela.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 8 de febreiro de 2002.
Juan José Fariñas-Ferro Rodríguez
Director xeral da Academia Galega de Seguridade
DECRETO 42/2002, do 1 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 189, Plan Operativo Local 2001 Xove, estrada provincial Tarolo-Vila, alargamento e mellora do punto quilométrico 0,00-1,00. (Concello de Xove).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/02/2002

A Deputación Provincial de Lugo, en sesión do día 14 de setembro de 2001, aprobou o proxecto de obra nº 189, Plan Operativo Local 2001 Xove, estrada provincial Tarolo-Vila, alargamento e mellora do punto quilométrico 0,00-1,00, e na sesión do 26 de novembro de 2001 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día 24 de xaneiro de 2002.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala a deputación, a estrada se sitúa moi preto da vila de Xove, na comarca da Mariña
Occidental, e constitúe unha vía de comunicación moi empregada pola poboación da zona e que necesita con urxencia unha reparación debido a deterioración sufrida polos temporais do pasado inverno.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día un de febreiro de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 189, Plan Operativo Local 2001 Xove, estrada provincial Tarolo-Vila, alargamento e mellora do punto quilométrico 0,00-1,00.
Santiago de Compostela, un de febreiro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Orde do 13 de febreiro de 2002 pola que se convocan, para o ano 2002, as axudas no sector das forraxes desecadas.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 28/02/2002

Advertidos erros na citada orde, publicada no Diario Oficial de Galicia nº 39, do 22 de febreiro de 2002, cómpre face-las oportunas correccións:
O artigo 5º.-Financiamento, quedará redactado como segue:
«Artigo 5º.-Finaciamento.
Para facer fronte ás obrigas derivadas desta convocatoria existe crédito adecuado e abondo na aplicación orzamentaria 09.60.614A.779.0, por importe de 56.000 euros, do orzamento prorrogado de gastos do Ilgga para 2002».
A disposición adicional única para a ser agora primeira (co mesmo texto) e engádese unha disposición adicional segunda como segue:
«Segunda.-O solicitante poderá acudir individualmente á Axencia Estatal da Administración Tributaria (AEAT) e á Consellería de Economía e Facenda para solicita-la expedición dos certificados acreditativos de atoparse ó corrente das súas obrigas tributarias e de non ter pendente de pagamento ningunha débeda, por ningún concepto, coa Administración pública da Comunidade Autónoma de Galicia ou, se é o caso, cubrir, debidamente asinada, a autorización que figura no devandito anexo nº III, para os efectos de que o Ilgga o poida solicitar por vía informática».
CORRECCIÓN de erros.-Orde do 10 de xaneiro de 2002 pola que se anuncia a realización de probas de avaliación de ensinanzas non escolarizadas para a obtención do título de formación profesional de primeiro grao (técnico/a auxiliar).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/02/2002

Advertidos erros na citada orde, publicada no Diario Oficial de Galicia nº 31, do martes 12 de febreiro de 2002, cómpre face-las oportunas correccións:
Na páxina 1.651, segunda columna, disposición segunda, onde di: «As probas de cada unha das dúas convocatorias ordinarias correspondentes ó ano 2002 comezarán os días 9 de maio e 7 de novembro respectivamente...», debe dicir: «As probas de cada unha das dúas convocatorias ordinarias correspondentes ó ano 2002 comezarán os días 7 de maio e 7 de novembro respectivamente».
ORDE do 15 de xaneiro de 2002 pola que se autoriza o cambio de denominación do Instituto de Educación Secundaria Vila de Cruces (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/02/2002

Tendo en conta o artigo 3.1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 15 de xaneiro de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vila de Cruces.
Localidade: Vila de Cruces.
Código do centro: 36020386.
Denominación: Instituto de Educación Secundaria Vila de Cruces.
Nova denominación: Instituto de Educación Secundaria Marco do Camballón.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 46/2002, do 8 de febreiro, polo que se acepta a cesión a título gratuíto dun predio de 5.556 metros e 43 decímetros cadrados, propiedade do Concello de Sarria, con destino á ampliación do centro de saúde.
CONSELLERÍA DE SANIDADE — III. OUTRAS DISPOSICIÓNS — 22/02/2002

O Pleno do Concello de Sarria, en sesión do 27 de decembro de 2001, acordou cederlle gratuitamente ó Servicio Galego de Saúde, o predio Toleiro-Ponte Ribeira, sito na vila de Sarria e propiedade do concello, con destino á ampliación do centro de saúde.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto. Por outra banda, o artigo 23.1º da mesma lei establece que non poderán adquirirse bens ou dereitos a título lucrativo cando o valor global dos gravames, cargas e afectacións impostas sobre eles supere o seu valor intrínseco. Non se considerarán carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde, e logo de deliberación do Consello da Xunta de Galicia na súa reunión do día oito de febreiro de dous mil dous,
DISPOÑO:
Artigo 1º
1. Acéptase a cesión a título gratuíto feita polo Concello de Sarria a favor do Servicio Galego de Saúde, con destino á ampliación do centro de saúde.
2. O predio cedido denomínase Toleiro-Ponte Ribeira, está sito na vila de Sarria, e ten unha superficie de 5.556 metros e 43 decímetros cadrados, sendo as súas estremas as seguintes:
Norte: ambulatorio da Seguridade Social, Gil Yáñez Préctamo e outros.
Sur: Hotel Alfonso IX Ponteribeira, S.L.
Leste: predio propiedade do Concello de Sarria.
Oeste: predio propiedade do Concello de Sarria.
Artigo 2º
O inmoble acéptase segundo o establecido no artigo 23.1º da Lei 3/1985, do 12 de abril, do patrimonio da Comunidade Autónoma e 38 do seu regulamento, e destinarase á ampliación do centro de saúde na vila de Sarria.
Artigo 3º
O Servicio Galego de Saúde, a través do seu órgano competente, procederá á formalización da aceptación no correspondente documento público e este integrarase no seu patrimonio propio.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, oito de febreiro de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidade
RESOLUCIÓN do 11 de febreiro de 2002, da Secretaría Xeral da Consellería da Presidencia, Relacións Institucionais e Administración Pública, pola que se emprazan as persoas interesadas no recurso contencioso-administrativo número 01/0001540/2001 IN interposto por Fausto Valentín Blanco García en nome e representación de Dorinda Taibo Serra contra a Resolución do 26 de novembro de 2001 recaída no expediente de reclamación de responsabilidade patrimonial por deficiente instalación e sinalización de elementos ornamentais no centro de INEF de Bastiagueiro (A Coruña).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 28/02/2002

Na Sección Primeira da Sala do Contencioso-Administrativo do Tribunal Superior de Xustiza de Galicia estase a tramita-lo recurso contencioso-administrativo nº 01/0001540/2001 IN interposto por Fausto Valentín Blanco García en nome e representación de Dorinda Taibo Serra contra a Resolución do 26 de novembro de 2001 recaída no expediente de reclamación de responsabilidade patrimonial por deficiente instalación e sinalización de elementos ornamentais no centro de INEF de Bastiagueiro (A Coruña).
En consecuencia, esta secretaría xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo referido ó tribunal, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días contados desde o día seguinte da publicación desta resolución no Diario Oficial de Galicia.
Santiago de Compostela, 11 de febreiro de 2002.
Pablo Figueroa Dorrego
Secretario xeral da Consellería da Presidencia,
Relacións Institucionais e Administración Pública
ORDE do 8 de febreiro de 2002 pola que se modifica o concerto educativo cos centros docentes privados que se relacionan no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/02/2002

Por Orde do 24 de xullo de 2001 (DOG do 30 de xullo) apróbanse os concertos educativos cos cen
tros docentes privados de educación primaria, educación secundaria obrigatoria, educación especial, programas de garantía social, ciclos formativos de grao medio, ciclos formativos de grao superior e formación profesional de segundo grao.
Tendo en conta os informes das delegacións provinciais correspondentes de que os centros privados concertados Belarmino Fernández Iglesias de Sober (Lugo), Cebem de Vigo (Pontevedra) e San Miguel de Vigo (Pontevedra) non teñen en funcionamento, por falta de alumnado, diversos programas de garantía social.
A Consellería de Educación e Ordenación Universitaria, por proposta da Dirección Xeral de Centros e Inspección Educativa,
DISPÓN:
Primeiro.-Modifica-lo concerto educativo cos centros docentes privados que no anexo da presente orde se relacionan.
Segundo.-Esta orde entrará en vigor a partir do día seguinte ó da súa publicación no Diario Oficial de Galicia.
Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 8 de febreiro de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo
Concello: Sober.
Centro: Belarmino Fernández Iglesias.
Código de centro: 27011718.
Redúceselle 1 unidade do programa de garantía social Axudante de cociña e restauración, con efectos económico-administrativos do 1 de setembro de 2001.
Provincia: Pontevedra
Concello: Vigo.
Centro: Cebem.
Código de centro: 36013795.
Redúceselle 1 unidade do programa de garantía social Servicios auxiliares de oficina, con efectos económico-administrativos do 1 de novembro de 2001.
Concello: Vigo.
Centro: San Miguel.
Código de centro: 36011348.
Redúceselle 1 unidade do programa de garantía social Auxiliar de axuda no domicilio e residencias asistidas, con efectos económico-administrativos do 1 de outubro de 2001.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 53/2002, do 13 de febreiro, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 27/02/2002

En virtude do establecido nos artigos 9, parágrafo 1, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro suplente do Consello Económico e Social de Galicia a Juan José Molinos Casal, en representación da Confederación de Empresarios de Galicia.
Santiago de Compostela, trece de febreiro de dous mil dous.
Manuel Fraga Iribarne
Presidente
CORRECCIÓN de erros.-Decreto 134/2002, do 4 de abril, polo que se establece a estructura orgánica da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 29/04/2002

Advertido erro no Decreto 134/2002, do 4 de abril, polo que se establece a estructura orgánica da Consellería de Política Territorial, Obras Públicas e Vivenda, publicado no DOG nº 79, do mércores 24 de abril de 2002, cómpre face-la seguinte corrección:
Na páxina 5.638, artigo 11º punto 1.3, onde di: «Servicio de Apoio Xurídico», debe dicir: «Servicio de Estudios e Apoio Xurídico».
DECRETO 137/2002, do 25 de abril, polo que se nomea presidente do Consello da Cultura Galega a Alfonso Zulueta de Haz.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 26/04/2002

De conformidade co disposto nos artigos 3.1º a) da Lei 8/1983, do 8 de xullo, do Consello da Cultura Galega, e 6.1º do seu regulamento, aprobado polo Decreto 237/2000, do 29 de setembro, por proposta do conselleiro de Cultura, Comunicación Social e Turismo, logo da elección efectuada polo Consello da Cultura Galega no pleno extraordinario celebrado o día 17 de abril de 2002, e trala reunión do Consello da Xunta de Galicia do vintecinco de abril de dous mil dous,
DISPOÑO:
Nomear a Alfonso Zulueta de Haz presidente do Consello da Cultura Galega.
Santiago de Compostela, vintecinco de abril de dous mil dous.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
RESOLUCIÓN do 15 de abril de 2002, da División de Recursos Humanos, pola que se emprazan as partes interesadas no recurso contencioso-administrativo interposto por Teresa García Real.
SERVICIO GALEGO DE SAÚDE — III. OUTRAS DISPOSICIÓNS — 25/04/2002

Na Sala do Contencioso-Administrativo do Tribunal Superior de Xustiza de Galicia tramítase o recurso número 1/314/2002 interposto por Teresa García Real contra a Orde do 20 de decembro de 2001 (DOG nº 251, do 31 de decembro), da Consellería de Sanidade, pola que se ordena a publicación do concerto entre a Universidade da Coruña e o Servicio Galego de Saúde.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 15 de abril de 2002.
Valeriano Martínez García
Director xeral da División de Recursos Humanos
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 15 de abril de 2002, da División de Recursos Humanos, pola que se emprazan as partes interesadas no recurso contencioso-administrativo interposto por Salvador Pita Fernández.
SERVICIO GALEGO DE SAÚDE — III. OUTRAS DISPOSICIÓNS — 25/04/2002

Na Sala do Contencioso-Administrativo do Tribunal Superior de Xustiza de Galicia tramítase o recurso número 1/323/2002 interposto por Salvador Pita Fernández contra a Orde do 20 de decembro de 2001 (DOG nº 251, do 31 de decembro), da Consellería de Sanidade, pola que se ordena a publicación do concerto entre a Universidade da Coruña e o Servicio Galego de Saúde.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 15 de abril de 2002.
Valeriano Martínez García
Director xeral da División de Recursos Humanos
DECRETO 138/2002, do 25 de abril, polo que se nomea directora xeral de Xuventude a Loreto San Martín Gómez.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 26/04/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día vintecinco de abril de dous mil dous,
DISPOÑO:
Nomear a Loreto San Martín Gómez, directora xeral de Xuventude.
Santiago de Compostela, vintecinco de abril de dous mil dous.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
CORRECCIÓN de erros.-Orde do 21 de marzo de 2002 pola que se convocan subvencións a empresas vinculadas co sector audiovisual para apoia-lo desenvolvemento de proxectos de producción audiovisual en lingua galega, así como a producción audiovisual en lingua galega.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 25/04/2002

Advertido erro na Orde do 21 de marzo de 2002, publicada no DOG nº 63, do martes 2 de abril de 2002, cómpre face-la seguinte corrección:
Na páxina 4.140, no artigo 1º, parágrafo terceiro, na liña 6, onde di: «o importe de 180.304 euros», debe dicir: «o importe de 780.304 euros».
ORDE do 14 de marzo de 2002 pola que se concede a autorización definitiva para imparti-las ensinanzas de música de grao medio ó conservatorio profesional de música de Culleredo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/04/2002

O conservatorio de música non estatal de grao elemental dependente do concello de Culleredo foi creado polo Decreto 333/1990, do 8 de xuño (Diario Oficial de Galicia do 25 de xuño). Mediante a Orde do 2 de xullo de 1990 (DOG do 26 de xullo) autorizouse a posta en funcionamento deste centro.
Polo Decreto 67/2002, do 28 de febreiro (DOG do 11 de marzo), transfórmase o conservatorio de música non estatal de grao elemental dependente do concello de Culleredo (A Coruña) en conservatorio profesional de música.
Vistos os informes da Delegación Provincial da Consellería de Educación e Ordenación Universitaria da Coruña e en aplicación da disposición única do Decreto 67/2002, do 28 de febreiro, esta consellería
DISPÓN:
Primeiro.-Concédeselle a autorización definitiva para imparti-las ensinanzas de música de grao medio reguladas pola Lei orgánica 1/1990, do 3 de outubro, de ordenación xeral do sistema educativo (BOE do 4), ó conservatorio profesional de música de Culleredo, segundo os datos que figuran no anexo a esta orde.
Segundo.-A Delegación Provincial da Consellería de Educación e Ordenación Universitaria da Coruña, logo de informe da inspección educativa, aprobará expresamente a relación de persoal que imparta docencia no conservatorio.
Terceiro.-O conservatorio queda obrigado ó cumprimento da lexislación vixente para os centros que imparten ensinanzas artísticas e a solicita-la oportuna revisión cando teña que modificarse calquera dos datos que figuran nesta orde.
Cuarto.-A presente orde, que esgota a vía administrativa, poderá ser obxecto de recurso potestativo de reposición perante o conselleiro de Educación e Ordenación Universitaria, no prazo dun mes, con
tado a partir do día seguinte ó da publicación no Diario Oficial de Galicia, segundo o disposto na Lei 4/1999, do 13 de xaneiro (BOE do 14), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27), ou ben os interesados poderán presentar directamente recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día segunte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14).
Santiago de Compostela, 14 de marzo de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Culleredo.
Localidade: O Burgo.
Enderezo: rúa Andrés Pan Vieiro, 30, Acea de Ama.
Código do centro: 15026728.
Titular: concello de Culleredo.
Denominación xenérica: conservatorio profesional de música.
Denominación específica: de Culleredo.
Postos escolares: grao elemental: 80, grao medio: 180.
RESOLUCIÓN do 10 de abril de 2002 pola que se constitúe a área de medicina nuclear do Hospital do Meixoeiro.
SERVICIO GALEGO DE SAÚDE — III. OUTRAS DISPOSICIÓNS — 29/04/2002

O Decreto 37/2001, do 1 de febreiro, de configuración de áreas de servicio compartido en estructuras hospitalarias do Servicio Galego de Saúde, formula, entre outros fins, procura-lo aproveitamento do potencial dos recursos asistenciais presentes nos hospitais públicos, co obxecto de optimiza-la calidade da asistencia sanitaria prestada.
A actividade asistencial desenvolta no Hospital do Meixoeiro no ámbito da medicina nuclear reúne unhas condicións óptimas para configurarse como área de servicio compartido, ó dispoñer de dúas unidades asistenciais, o Servicio de Medicina Nuclear e a unidade de Medicina Nuclear, xestionada polo Instituto Galego de Medicina Técnica, que se ben comparten as instalacións e o equipamento dispoñible, veñen desenvolvendo a súa función asistencial de xeito independente, para ámbitos xeográficos diferentes e en quendas de traballo diferenciadas.
A integración dos recursos asistenciais existentes co fin de lograr unha atención integral, eficiente e continuada, é un criterio básico de xestión no eido da sanidade pública. Por isto cómpre que o Sergas se beneficie do traballo simultáneo e coordinado de ámbalas dúas institucións mediante a constitución dunha área de servicio compartido para as prestacións propias da medicina nuclear.
Por todo isto, ó abeiro do disposto no artigo 4 do Decreto 37/2001, do 1 de febreiro, de configuración de áreas de servicio compartido en estructuras hospitalarias do Servicio Galego de Saúde, elaborado o plan asistencial desta área de servicio compartido polo xerente do Hospital do Meixoeiro, e unha vez emitido informe favorable da División de Asistencia Sanitaria,
RESOLVO:
Artigo único.-Constitúese a Área de Servicio Compartido de Medicina Nuclear do Hospital do Meixoeiro, nomeando a directora médica do devandito hospital como coordinadora asistencial da devandita área.
Santiago de Compostela, 10 de abril de 2002.
Manuel A. Silva Romero
Secretario xeral do Servicio Galego de Saúde
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 15 de abril de 2002, da División de Recursos Humanos, pola que se emprazan as partes interesadas no recurso contencioso-administrativo interposto por María del Carmen Méndez Pazos.
SERVICIO GALEGO DE SAÚDE — III. OUTRAS DISPOSICIÓNS — 24/04/2002

Na sala do contencioso-administrativo do Tribunal Superior de Xustiza de Galicia tramítase o recurso número 1/322/2002, interposto por María del Carmen Méndez Pazos contra a Orde do 20 de decembro de 2001 (DOG nº 251, do 31 de decembro), da Consellería de Sanidade, pola que se ordena a publicación do concerto entre a Universidade da Coruña e o Servicio Galego de Saúde.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 15 de abril de 2002.
Valeriano Martínez García
Director xeral da División de Recursos Humanos
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Resolución do 26 de marzo de 2002, da Dirección Xeral de Industria, Enerxía e Minas, pola que se convocan exames ordinarios para a obtención de carnés profesionais no ano 2002.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 24/04/2002

Constatado erro na publicación no DOG do 8 de abril deste ano, na Resolución do 26 de marzo de 2002, relativo á composición dos tribunais cualificadores dos exames, procédese a corrixilo.
* No tribunal nº 3 de instaladores de calefacción e auga quente sanitaria, onde di os vocais da Delegación Provincial na Coruña.
Vocal A Coruña: Alberto Palencia Marroquín.
Vocal suplente: José Jesús Castro Gómez.
Debe dicir:
Vocal A Coruña: Antonio Carballeira Salido.
Vocal suplente: Alberto Palencia Marroquín.
* No tribunal nº 7 de instaladores de gas IG-II e IG-IV, onde di os vocais da Delegación Provincial na Coruña.
Vocal A Coruña: Jose Antonio Gómez González.
Vocal suplente: José Ramón Portilla Pardiñas.
Debe dicir:
Vocal A Coruña: José Ramón Portilla Pardiñas.
Vocal suplente: José Antonio Gómez González.
DECRETO 146/2002, do 11 de abril, polo que se declara a urxente ocupación, para efectos de expropiación forzosa, polo Concello de Arteixo (A Coruña), dos bens e dereitos necesarios para a realización das obras do proxecto de área recreativa na travesía de Meirás.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/04/2002

O Concello de Arteixo, en sesión celebrada o día vintenove de novembro de dous mil un, aprobou o proxecto de área recreativa na travesía de Meirás e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda
emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día vintesete de marzo de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o Concello de Arteixo, a urbanización dos terreos sobre os que se pretende actuar, favorecería o seu papel como elemento vertebrador entre o colexio e a igrexa, articulando a zona do núcleo urbano e mellorando as condicións de salubridade e seguridade desta. Ademais co acondicionamento da zona, proporciónaselle ó núcleo de Meixende un novo espacio de ocio e esparexemento.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de abril de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, o Concello de Arteixo declara a urxente ocupación, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de área recreativa na travesía de Meirás.
Santiago de Compostela, once de abril de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 145/2002, do 11 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización do proxecto da obra número 128, Plan de Obras e Servicios 2001 O Vicedo-De Suegos a Falcoeira, alargamento e mellora do punto quilométrico 5,474 ó 5,745, primeira fase (concello do Vicedo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/04/2002

A Deputación Provincial de Lugo, en sesión do día vinteún de setembro de dous mil un, aprobou o proxecto da obra número 128, Plan de Obras e Servicios 2001 O Vicedo-De Suegos a Falcoeira, alargamento e mellora do punto quilométrico 5,474 ó 5,745, primeira fase, e na sesión do vintenove de outubro de dous mil un, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
A Deputación Provincial de Lugo remitiu a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día vintesete de marzo de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día tres de xaneiro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala a deputación, a obra do proxecto consiste na eliminación dunha curva sen visibilidade, que supón un grave risco para o tráfico rodado, agravado por ser unha vía moi transitada, tanto na época estival por constituír un acceso ás praias da zona, como no resto do ano por comunica-los núcleos rurais, explotacións agrícolas e gandeiras.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día once de abril de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución do proxecto da obra número 128, Plan de Obras e Servicios 2001 O Vicedo-De Suegos a Falcoeira, alargamento e mellora do punto quilométrico 5,474 ó 5,745, primeira fase.
Santiago de Compostela, once de abril de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 144/2002, do 11 de abril, polo que se declara a urxente ocupación, para efectos de expropiación forzosa, polo Concello de Castroverde (Lugo), dos bens e dereitos necesarios para a realización das obras do proxecto de accesos nas parroquias de Mirandela, Cellán de Calvos e outras.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/04/2002

O Concello de Castroverde, en sesión do día quince de maio de dous mil un, aprobou o proxecto de accesos nas parroquias de Mirandela, Cellán de Calvos e outras, e na sesión do vintenove de novembro de dous mil un, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
O Concello de Castroverde remitiu a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día vintesete de marzo de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día vintecinco de marzo de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o Concello de Castroverde, as obras se refiren fundamentalmente a poder dotar de accesos, que permitan a circulación de vehículos automóbiles e todo tipo de maquinaria agrícola, ós núcleos de poboación de Mirandela, Cellán de Calvos e outros, xa que nestes momentos non é posible, facilitando deste xeito os correspondentes labores de agricultura nos núcleos de poboación citados.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día once de abril de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Castroverde, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de accesos nas parroquias de Mirandela, Cellán de Calvos e outras.
Santiago de Compostela, once de abril de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais